b'\n_START_ARTICLE_\nLeif Rantala\n_START_SECTION_\nTieteellinen ja yhteiskunnallinen toiminta\n_START_PARAGRAPH_\nRantala valmistui filosofian kandidaatiksi Helsingin yliopistosta vuonna 1975. H\xc3\xa4nen gradunsa k\xc3\xa4sitteli Pulmangin saamelaista paikannimist\xc3\xb6\xc3\xa4. H\xc3\xa4n ty\xc3\xb6skenteli Lapin yliopiston saamen kielen, l\xc3\xa4hinn\xc3\xa4 pohjoissaamen opettajana._NEWLINE_H\xc3\xa4n oli erityisesti Kuolan niemimaan ja Petsamon alueiden kulttuurin ja historian asiantuntija. H\xc3\xa4n ker\xc3\xa4si my\xc3\xb6s laajan etnografisen kokoelman Kuolasta._NEWLINE_Rantala joutui my\xc3\xb6s toimimaan paljon k\xc3\xa4\xc3\xa4nt\xc3\xa4j\xc3\xa4n\xc3\xa4, sill\xc3\xa4 Lapin suomalaiset virkamiehet eiv\xc3\xa4t juuri ole osanneet saamen kielt\xc3\xa4. \xe2\x80\x9dOlen joskus joutunut k\xc3\xa4\xc3\xa4nt\xc3\xa4m\xc3\xa4\xc3\xa4n tekstej\xc3\xa4, kun ihmiset ovat valittaneet esimerkiksi poliisin olemattomasta saamenkielen taidosta. Monikohan suomalainen virkamies on oppinut saamea? Ei niit\xc3\xa4 ole kovin montaa.\xe2\x80\x9d Rantalan mukaan virkamiehet pit\xc3\xa4isi houkutella osaamaan saamea l\xc3\xa4hinn\xc3\xa4 k\xc3\xa4ytt\xc3\xa4m\xc3\xa4ll\xc3\xa4 erilaisia porkkanoita.'